Aquest dimecres, 15 de setembre, caldrà tallar al trànsit el carrer del Roser durant dues hores, de 14:00 h a 16:00 h, per a la descàrrega de material, a l’alçada dels números 20-22.\nD’altra banda, el 16 de setembre, romandran tallats al trànsit l’avinguda del Comerç, en la cantonada amb el carrer Arbolí, de 8:00 h a 20:00 h per obres en...\nSegons informa la Guàrdia Urbana, el conductor d’una moto quad va resultar ferit lleu en un accident que es va produir ahir dilluns, 13 de setembre, a les 9:45 h, a la carretera d’Alcolea, per una col·lisió entre la Quad Yamaha Banabee i una Peugeot Partner. El conductor ferit va ser traslladat a l’hospital de Sant Joan i donat d’alta hores...\nAvui, dimarts, 14 de setembre, a les 12:00 h, l’Ajuntament de Reus convoca una concentració silenciosa de 5 minuts a la plaça del Mercadal en resposta a un nou cas de violència domèstica amb resultat de mort.\nEl ple celebrat el 29 de gener de 2004 va aprovar convocar una concentració d’aquest tipus cada cop que es produís una agressió...\nL’any 2005, les festes locals seran els dies 29 de març i 29 de juny\nLa Junta de Govern Local ha fixat el calendari de festes locals per a l’any 2005. Enguany, i donat que la festivitat de Misericòrdia escau en diumenge, el festiu es trasllada al dimarts, 29 de març, l’endemà del dilluns de Pasqua.\nLa festivitat de Sant Pere es manté el 29 de juny.\nLa visita a Reus del conseller d’Universitats, Recerca i Societat de la Informació, Carles Solà\nEl conseller d’Universitats, Recerca i Societat de la Informació, Carles Solà, visitarà la ciutat de Reus el pròxim dilluns, 13 de setembre. A les 13:00 h arribarà a l’Ajuntament de Reus on serà rebut per l’alcalde de Reus i per altres membres del consistori.\nAl despatx de l’alcalde, el conseller signarà en el llibre d’honor. A...\nEl balanç turístic a Reus es tanca amb un increment del 54% en les consultes a l’Oficina de Turisme\nDurant els passats mesos de juliol i agost el total de consultes a l’Oficina de Turisme de Reus va ser de 7.518, dada que representa un increment del 54 % respecte al mateix període del 2003, i el total d’usuaris de les visites guiades al Modernisme va ser de 1.321, que representa un 42 % d’increment del nombre de visitants en comparació als...\nLa presentació del llibre d’Arcadi Oliveres a la Biblioteca Central «Xavier Amorós»\nLa Biblioteca Central de Reus «Xavier Amorós» acull aquest dijous, 9 de setembre, la presentació del llibre «Contra la fam i la guerra», que anirà a càrrec del mateix autor, el president de Justícia i Pau, Arcadi Oliveres. L’acte, que comença a les 20:00 h, el presentarà la regidora de Solidaritat i Cooperació, M. Teresa Vallverdú.\nAvui, dijous, 9 de setembre, a les 12:00 h, l’Ajuntament de Reus convoca una concentració silenciosa de 5 minuts a la plaça del Mercadal en resposta a un nou cas de violència domèstica amb resultat de mort.\nObertes les inscripcions per a la Lliga Mil·leni de Futbol 7, a les noves instal·lacions del Districte V\nLa societat municipal Reus Esport i Lleure organitza per a aquesta temporada 2003-2004 la lliga de Lleure de Futbol 7, ”Mil·leni”. La competició es jugarà a les noves instal·lacions de Districte V i es jugarà íntegrament en un camp de gespa artificial d’última generació.\nLa lliga pretén donar resposta a l’alta demanda existent de...\nErnest Benach pronunciarà el parlament institucional de l’Onze de Setembre a Reus\nEl president del Parlament de Catalunya, Ernest Benach, pronunciarà el parlament institucional que es farà al Saló de Plens de l’Ajuntament de Reus, amb motiu de la Diada Nacional, l’11 de setembre.\nLa conferència, que comença a les 20:00 h, porta per títol «La nació del segle XXI».En acabar, la coral Albada del Centro Aragonés «El...


El col·lectiu garrotxí de Cuina Volcànica omple la Plaça Mercat de solidaritat - Garrotxa Digital\nComentaris tancats a El col·lectiu garrotxí de Cuina Volcànica omple la Plaça Mercat de solidaritat\nLa Plaça Mercat d’Olot es va omplir dissabte de solidaritat. Els restaurants del col·lectiu Cuina Volcànica van iniciar el desembre una campanya en benefici de la Marató de TV3 a partir de totes les vendes realitzades en els seus locals de la cervesa artesana La Volcànica, un dels seus productes estrella. L’associació va finalitzar l’acció dissabte a la Plaça Mercat i va oferir mig miler de tastos a totes aquelles persones que van anar a comprar a la plaça.\nGerard Gifre, president Associació Hostalatge Garrotxa: “Avui venim a fer un acte més popular amb el qual venim a fer també la presentació, a cedir tots els tastos i tot el que recaptem anirà a parar a la Marató de TV3. Una campanya global tant aquí a la Plaça Mercat amb la venda de tastos com la venda de la cervesa volcànica en els establiments”.\nEls tastos de cuina volcànica van estar compostos bàsicament a partir de productes del territori.\nGerard Gifre, president Associació Hostalatge Garrotxa: “Trobem tots els productes que formen part del col·lectiu, des d’una focaccia feta amb fajol, amb el formatge serrat d’ovella d’aquí de la comarca, tenim les patates d’Olot, tenim una brandada de bacallà amb diferents bolets de temporada, portem diferents tastos des d’un cremós de fesols de Santa Pau amb un micuit d’ànec. Anem combinant aquests productes amb les diferents elaboracions, tant calentes com fredes, perquè la gent pugui provar, tastar o s’ho pugui emportar a casa”.\nEl col·lectiu el forma el Restaurant La Moxina, La Quinta Justa, Sant Miquel, Hostal dels Hossos, Can Xel, Ca la Matilde, La Deu i l’Hostalet. Als diners recaptats, se sumaran, als aplegats pels restaurants amb la venda de cerveses, i seran donats íntegrament a la Marató de TV3.\nBegoña Riobó i Niamh, protagonistes de la XII Violinada a Argealguer que va tancar amb diversos tallers i vermut musical\nEls violins van ser els protagonistes del cap de setmana a Argelaguer. Des de divendres i fins ahir es van dur a terme un seguit d’activitats al voltant d’aquest instrument de corda fregada, que van acabar amb un seguit de tallers i un vermut musical. Les…


El candidat a la presidència cameral defensa el vot electrònic "amb garanties" per evitar "una tupinada"\nVíctor Costa Director Barcelona. 12 de març de 2019 14:19\nLa llista de Ramon Masià per presidir la Cambra de Barcelona | VC\nLa Cambra de Comerç de Barcelona ja està oficialment en campanya electoral. I com era d'esperar, els candidats a la presidència fan valdre els seus millors recursos per fer el cim cameral. L'economista i advocat Ramon Masià ha presentat un llibre al Reial Cercle Artístic de Barcelona acompanyat per l'escriptor Albert Torras, els membres del Think Tank Catalans Lliures Roger Medina i Pau Vila i el director de la plataforma C'Mon, Ramon Cobos, entre d'altres. El títol és com el seu eslògan de campanya: Anem per Feina! El subtítol és de passat a futur: Del Consolat de Mar a la Cambra de Comerç d'Europa.\nUn cop fetes les presentacions, Masià que es defineix com a "tímid per a unes coses i assertiu per a unes altres" fa pràcticament un any que prepara la seva candidatura: "Les presidències a la Cambra han estat molt presidencialistes, però avui el més important és l'equip i hi ha molta gent que no surt als crèdits". Dins a la seva llista dels 40 principals hi ha noms destacats com: el fundador de Grup Ametller, Josep Ametller, el president de Retailcat, Joan Carles Calbet, la fundadora d'ACC Imagen, Beth Robes, el CEO d'Eurofil, Lluís Puig, el conseller delegat de Sogesa, Alfred Martínez-Sabadell, el doctor Ramon Cugat o l'expresentadora Asha Miró.\nMasià: "No tenim grans corporacions al darrere, ni cotitzem a l'Ibex 35"\n"No tenim grans corporacions al darrere, ni cotitzem a l'Ibex 35", assegura. El seu objectiu és "empresaritzar la Cambra de Barcelona" que compta amb més de 400.000 potencials electors, entre els quals hi ha autònoms, pimes i grans empreses. "Ni el Barça té 400.000 socis com nosaltres. La Cambra té molt poder i no deixa ningú al marge, és una institució representada a tot el món", afegeix. Ara bé, a les darreres eleccions de 2010, en les quals Masià era cap de campanya de l'encara president Miquel Valls, només va votar un 1,8% del cens electoral, del qual el TSJC va considerar nul el 100% del vot emès per correu postal i només un 9,2% va votar de forma presencial.\nEn aquest sentit, Masià critica que "la Cambra ha tingut les esquenes cobertes i no ha fet un gran esforç per comunicar. Com a Cambres ens hem oblidat una mica del nostre soci que són les nostres empreses". El vot electrònic ha irromput amb més força (i polèmica) que mai en aquest escenari de baixa participació electoral. Tot i mostrar-se "totalment partidari" del vot electrònic, el candidat a la presidència reclama garanties i posa en solfa tant la manca d'explicacions de la Cambra com "l'angoixa" de la Generalitat pel que fa al (des)coneixement sobre el sistema de votació. "Prendrem les mesures que estiguin al nostre abast per garantir que no hi hagi una tupinada", etziba. En definitiva, es tracta d'evitar impugnacions per fraus per suplantació d'identitat.\nMés info: Masià: "Les eleccions a la Cambra no poden ser un concurs de bellesa"\nMembre del ple de la Cambra de Comerç i del comitè executiu de Turisme de Barcelona, Masià vol assumir les regnes de totes dues institucions. El programa de Masià no és un programa, sinó un pla de treball o "un contracte" amb la societat civil i els electors. O almenys així és com li agrada definir-ho.\nUn llibre amb punxa\nEl llibre consta de quatre parts: De La Llotja a la Cambra, Barcelona com a ciutat de comerç, Temps de canvis i la Cambra del segle XXI. Els agraïments tenen nom i cognom: Antoni Negre i Villavecchia (expresident de la Cambra de Comerç de Barcelona i oncle de Masià) i Toto Masià Mas-Bagà. L'ara candidat a la presidència va ser el cap de campanya i estratègia de Negre i també de Valls. Com a tal, és un gran coneixedor dels mecanismes, el funcionament i el backstage de l'ens cameral.\nSegons Masià, "és fonamental denunciar quan les coses no van bé. Des de 2015 he tingut un paper incòmode, però l'he hagut de fer i dir a la Cambra que ens hem adormit, que es pot fer molt més i no hem de tenir el més mínim complexa". Una crítica que no ve de nou i és que són popularment conegudes les seves diferències amb Miquel Valls. "La gestió de les infraestructures a Europa tenen una importància cabdal. I nosaltres aquí som els convidats de pedra quan amb una visió de 360 graus podríem fer molt més del que hem fet fins ara", alerta.\nMasià: "Hem d'incidir en la independència de la Cambra respecte a les polítiques de partits, les subvencions i els favors institucionals"\nEncara més i amb el llibre obert: "Barcelona és la cinquena ciutat més innovadora d'Europa. Com és que la Cambra no fa passes decidides en aquest sentit?", "la Cambra no pot ser només un club de grans empreses" o "Hem d'incidir en la independència de la Cambra respecte a les polítiques de partits, les subvencions i els favors institucionals".\n"Volem que la Cambra de Barcelona sigui un referent i jugui a la Champions League", reivindica Masià que ha sigut cònsol honorari de Corea i estén la mà a cooperar amb les Cambres de París, Hamburg o Milà. "No volem ser només un think tank sinó construir un teixit europeu comú", remata a boca de gol des del Cercle Artístic. La seva estratègia inclou també mediació i arbitratge. "Quins millors ambaixadors que els empresaris líders que tenim a Barcelona", es pregunta en clau retòrica després d'haver incorporat a les seves llistes Saqib Tahir i Jin Hao que presideixen les associacions del Pakistan i la Xina a Barcelona. "Com deia el president Pujol: són catalans perquè catalans són tots aquells que viuen i treballen a Catalunya", recorda Cobos.\n"Tot plegat, des d'una Catalunya que ha patit daltabaixos, i que busca el seu espai. Un marc que, sigui el que sigui, el que vulguin els catalans, ha d'estar obert a tot el món. Tots els processos i conflictes polítics d'envergadura sempre han afectat les empreses. Hem de contribuir a seguir generant llocs de feina, creant empreses i creant riquesa. I també, fer que aquells que han marxat, tornin", que escriu Masià en el seu llibre. Tota una declaració d'intencions d'un nou Joc de Trons electoral que tot just acaba de començar.


Sra. Mercè Codina i Bigas\ncap del Servei de Rehabilitació d'Habitatges\n93 495 82 06\nElaborar propostes i fer el seguiment dels programes de foment de la rehabilitació de la Secretaria d'Habitatge i Millora Urbana.\nTramitar i resoldre les sol·licituds d'ajuts de rehabilitació d'habitatges i d'edificis d'habitatges de la demarcació territorial de Barcelona,si així ho preveu les bases reguladores d'ajuts.\nTramitar i resoldre les sol·licituds d'ajuts de rehabilitació d'habitatges i edificis d'àrees de rehabilitació integral i d'altres programes específics de rehabilitació en col·laboració amb l'Administració local.\nTramitar i resoldre sol·licituds d'ajuts de propietaris i propietàries d'habitatges desocupats de les diverses demarcacions territorials que els posin a llogar.\nSupervisar, avaluar i coordinar les gestions i actuacions de les oficines locals d'Habitatge, en expedients d'ajuts a la rehabilitació d'habitatges.\nCoordinar, informar i fer el seguiment de la gestió dels serveis territorials d'Habitatge en matèria de rehabilitació d'habitatges.\nCoordinar amb els ajuntaments el finançament i control de les actuacions de rehabilitació dels plans i programes de rehabilitació de la Direcció General de Qualitat de l'Edificació i Rehabilitació de l'Habitatge inclosos en barris beneficiaris de la Llei 2/2004, de 4 de juny.\nPerfil i trajectòria professional: Mercè Codina i Bigas


Arranca la retirada dels barracons del Regina Violant a Almassora | | Notícies Dígitals\n17/09/2020 almassora, barracons, regina violant\nLa Generalitat Valenciana ha iniciat la retirada dels barracons del col·legi Regina Violant després de la mudança al nou edifici, situació que permetrà a l’Ajuntament d’Almassora recuperar el solar ocupat des de la instal·lació de les prefabricades. Els treballs s’estendran durant la setmana vinent per l’amplitud del recinte i el volum d’estructures a desmuntar.\nEls operaris treballen en l’espai posterior a la piscina municipal en la retirada de finestres, portes, aire condicionat i la resta de les instal·lacions que han ocupat el recinte des de fa una dècada. Els treballadors posen a punt aquelles aules que es troben en bon estat per al seu trasllat directe a altres poblacions i, en altres casos, les retiren definitivament o les traslladen a taller per a les millores oportunes.\nL’alcaldessa d’Almassora, Merche Galí, ha indicat que el consistori va notificar a la Conselleria d’Educació la fi de la mudança al nou edifici en la data en què va concloure el trasllat perquè l’administració autonòmica ordenara el desmantellament d’aquest espai que tornarà a quedar a la disposició de l’Ajuntament al costat de la pista de patinatge.\n“Veure com va desmuntant-se tot i que l’espai reprén la seua imatge anterior mentre alumnat i docents inicien el curs en el col·legi de veritat és una de les millors notícies de l’any”, ha declarat la primera edil. “És la guinda del pastís veure com desapareix tot el complex provisional i, al temps, ens permetrà recuperar l’espai d’aparcament per als usuaris de la piscina i el gimnàs municipal i fer els projectes previstos per a la zona”, ha assenyalat. En aquesta línia, Galí s’ha referit al futur pavelló poliesportiu que Almassora té previst edificar per a consolidar tot l’àrea esportiva annexa.\nDe moment, ha indicat, els treballs sobre les aules prefabricades han començat aquesta setmana i s’estendran també durant la pròxima a causa del volum de barracons, corredors i columnes que conformaven el recinte educatiu. Una vegada recuperat el solar, serà competència de l’Ajuntament executar les millores necessàries per a rehabilitar-lo després de 10 anys i reobrir-lo per al seu ús. Cal recordar que els primers anys d’activitat del Regina Violant es van desenvolupar en els barracons situats en l’antiga Garrofera.\nAl temps, la primera edil ha demanat disculpes als esportistes que utilitzen la pista de patinatge per les molèsties que els poden causar aquests treballs de desmantellament de l’antic col·legi.\n← La Diputació de València col·laborarà amb Bonrepòs i Mirambell en projectes de memòria històrica\nCs Castelló demana al Fadrell que desconfine la seva gestió perquè els castellonencs no viuen d’anuncis ni es curen de perdons →


Quina mena d'activitat desenvolupa la seva empresa?\nAbans de res, m'agradaria donar-vos una imatge de qui som. Haufe-umantis Spain forma part d'Haufe-Group, una multinacional alemanya de renom al país germà. Dins del grup hi ha diverses línies de negoci, com per exemple el desenvolupament de programari, la publicació de continguts, etc. El grup està format per més de 1.800 treballadors, uns 40 dels quals som a Barcelona.\nL'oficina de Barcelona es va establir fa aproximadament un any i mig; van veure un gran potencial en la Ciutat Comtal i el seu entorn i van decidir apostar-hi i obrir aquí un nou centre de treball tecnològic. Els quatre equips que formen actualment Haufe-umantis Spain s'encarreguen de desenvolupar el nostre programari, que ens permet gestionar departaments sencers de recursos humans tenint en compte totes les variants possibles: comunicació interna, desenvolupament professional, processos de selecció, etc. Tot i això, la part de gestió de nòmines és un apartat que, de moment, encara no duem a terme.\nQuines són les claus de l'èxit de la seva empresa?\nPer a nosaltres és important dividir l'èxit de l'empresa/grup en dos nivells: el de client i el de col·laborador.\nPel que fa al client, el que ens duu a l'èxit és la nostra manera d'entendre la col·laboració amb l'empresa que utilitzarà el nostre producte. Des d'Haufe Group, creiem en la cocreació. Això significa que desenvolupem el programari de manera individual i caracteritzada per als nostres clients a través d'unes eines i metodologies noves. El procés comença duent a terme workshops o activitats juntament amb el client, en què, a través d'activitats com Lego for BusinessÓ i Metromap aconseguim entendre millor les seves necessitats i veure exactament cap a on es volen dirigir. Tot aquest procés l'hem anomenat Rythmix i ens permet oferir productes de més qualitat.\nPel que fa als col·laboradors, el que ens duu a aconseguir l'èxit entre moltes altres coses és confiar en els nostres treballadors/companys. Sabem que tenim un equip en què podem confiar i els ho demostrem. L'organització interna gairebé no té jerarquia, per tant, els companys perceben i veuen que treballen en un ambient molt democràtic i que els escolten. Per mantenir un bon funcionament i una correcta organització, seguim els principis Agile Scrum, que permeten que tots puguem aportar noves idees i ajuden a mantenir una organització ràpida, àgil i senzilla. Per Haufe Group, els treballadors són l'eix principal dels bons resultats i per això considerem que la gent ha de venir a l'oficina amb motivació i ganes, i treballem per fer-ho possible.\nQuins són els objectius de la companyia per al 2018, tant en l'àmbit estratègic com comercial?\nPel que fa a l'oficina de Barcelona hi ha una línia molt clara marcada per al 2018: continuar mantenint el creixement que hem aconseguit fins ara i consolidar l'oficina de Barcelona com un dels pilars fonamentals dins d'Haufe Group, a més de continuar donant a conèixer la nostra metodologia de treball entre els professionals d'IT de Barcelona per poder seguir creixent.\nPel que fa a producte, ens agradaria créixer en el mercat espanyol i trobar els nostres primers clients; sabem que el nostre producte és de qualitat i estem segurs que sent competitius com ho som en altres països aconseguirem establir-nos aquí amb força.\nPodria explicar-nos, si us plau, un projecte en què estiguin treballant actualment?\nActualment estem immersos en la creació d'una nova HRM, o plataforma de gestió dels recursos humans, per a una gran multinacional alemanya del sector de l'automoció. Aquest projecte és tot un repte, ja que la multinacional germana està integrada per nombrosos treballadors i la nostra eina ha d'oferir un servei òptim des del primer dia per evitar situacions caòtiques a les seves oficines. Aquest programari ha de ser i serà innovador, ja que tindrà una interfície moderna i àgil fàcil d'usar per part de tots els treballadors des de la primera presa de contacte. A més, estarà disponible tant en Cloud com en format aplicació per millorar-ne la usabilitat. La nostra idea és que qualsevol persona pugui accedir a l'HRM 24 hores al dia i 7 dies a la setmana sense que això li suposi un gran esforç.\nQuins creu que són els principals avantatges de treballar en un entorn com WTCB?\nHi ha diversos punts que considerem avantatjosos a l'hora de treballar en un entorn com el del WTCB. Com que es tracta d'una companyia internacional, el fet d'estar ben comunicats i a prop de l'aeroport permet que els nostres companys d'altres zones d'Europa tinguin un accés més fàcil i directe que en altres zones de la ciutat.\nPer als que anem a l'oficina diàriament, poder arribar pràcticament a la porta tant en Bicing com en transport públic ens facilita les coses i és un fet que valorem molt. A més, a l'edifici hi ha un gimnàs, que utilitzen molts companys, i diversos restaurants.\nUn altre punt important per a nosaltres són les facilitats que sempre ens han donat des del WTCB a l'hora d'organitzar conferències i esdeveniments. Sempre han estat disposats a ajudar i a cedir espais perquè les nostres activitats es poguessin desenvolupar en les millors condicions possibles.\nI, finalment, valorem molt, com a empresa en creixement, la possibilitat d'anar ampliant la nostra oficina quan calgui. Fins avui sempre hem pogut anar creixent segons les nostres necessitats, cosa que ens facilita l'organització interna.


Jesuïtes de Barcelona rep la visita del Provincial Antonio España | Catalunya Religió\nJesuïtes de Barcelona rep la visita del Provincial Antonio España\n(Jesuïtes) La PAL (Plataforma Apostòlica Local) de Barcelona Centre ha rebut aquesta setmana la visita del Provincial Antonio España SJ i del Delegat per a la Tercera Edat, Cipriano Díaz SJ, que s'han entrevistat amb els jesuïtes de les comunitats que formen la PAL.\nLa Província d'Espanya de la Companyia de Jesús s'organitza en plataformes apostòliques locals, que agrupen les comunitats jesuïtes i les institucions o projectes de la Companyia que es troben en aquest territori. La PAL Barcelona compta amb sis comunitats, amb gairebé un centenar de jesuïtes. El Provincial i el Delegat han visitat les comunitats del Sagrat Cor (Llúria), Nostra Senyora de la Victòria (Palau) i Xavier (Margenat), situades a la ciutat de Barcelona, però també s'han traslladat a les poblacions de Sant Cugat i Manresa, integrades en aquesta PAL.\nDijous a la tarda, Antonio España SJ ha mantingut una trobada amb els jesuïtes i també s'ha reunit amb el Consell de la PAL Barcelona Centre.\nEn aquestes trobades ha recordat l'important moment en què es troba la Província i la Companyia a nivell internacional, amb el procés de discerniment de les preferències apostòliques, així com l'elaboració del projecte apostòlic de la nostra Província.\nTambé ha assenyalat el treball en l'àmbit de protecció de menors i persones vulnerables que s'està realitzant, tant des de la implantació de protocols i plans d'actuació adequats, com la revisió del passat.\nAls membres del consell de la PAL, el Provincial els ha animat a créixer en creativitat, davant els reptes que s'obren per a la Companyia i les seves institucions en aquests temps. Hem de seguir treballant intensament, ha dit, en el camp de les migracions. I pel que fa al sector educatiu, al costat de la innovació, ha apuntat la necessitat d'abordar qüestions antropològiques, atents a aquests temps de post-veritat i populisme.\nD'altra banda, Antonio España SJ va aprofitar la seva visita a Barcelona per reunir-se amb representants de l'Associació d'Antics Alumnes del col·legi Jesuïtes Sarrià - Sant Ignasi, per comentar els preparatius de la propera celebració del Congrés Mundial d'Antics Alumnes, que tindrà lloc a Barcelona el 2021.\nLa visita del Provincial va concloure el dijous, mentre que Cipriano Díaz SJ perllonga la seva estada fins dissabte, a Sant Cugat, on s'entrevista amb els jesuïtes de la comunitat i de la infermeria.\nLa PAL Barcelona és una plataforma de gran vitalitat i activitat que integra un gran nombre d'obres apostòliques. En l'àmbit educatiu compta amb 5 escoles, així com centres universitaris com IQS, ESADE, TSI - Turisme Sant Ignasi o l'Institut de Teologia Fonamental. La pastoral i en concret la pastoral de joves s'impulsa des de diverses comunitats i plataformes, entre les quals destaca el Casal Loiola, al centre de la ciutat.\nEn el sector social, cobra impuls el treball de la Fundació Migra Studium, dins de la xarxa SJM, i la recent incorporació de la delegació d'Entreculturas a Barcelona. I amb fort arrelament i projecció internacional, el centre Cristianisme i Justícia empeny la reflexió social i teològica. La PAL compta també amb un dels centres d'espiritualitat de referència de la Companyia de Jesús, la Cova de Manresa.\njesuïtes, Antonio España, Vida Religiosa, Actes, Pensament, Societat, Jesuïtes


Arrenca la primera edició dels Premis Vinari d’Enoturisme\nUn dels espais entre vinyes de Llopart dedicats a l'enoturisme | Llopart\nEl certamen s'obre, més enllà de cellers, a aquelles empreses, entitats i professionals de Catalunya que ofereixen propostes de turisme del vi\nL’enoturisme pren enguany més entitat pròpia. Ho vam anunciar fa uns dies, i és que entre les novetats destacades dels Premis Vinari hi ha que les categories d’enoturisme, l’any passat vinculades estretament al concurs de vins, aquest 2022 tindran el seu propi concurs, independent, i la seva pròpia gala de lliurament de guardons.\nDe fet, fins ara aquests reconeixements ja tenien les seves singularitats, pel fet per exemple que l’avaluació dels projectes guanyadors el feia un jurat diferent al que avaluava els vins, format per un equip de professionals amb estreta vinculació amb el turisme del vi des de la formació, especialització i experiència professional. Aquest tret es manté, però canvia com dèiem l’essència del certamen que permetrà d’una banda, rebre noves candidatures i de l’altra, celebrar una nova festa per donar a conèixer els guanyadors de l’any.\nAls Premis Vinari d’Enoturisme hi poden participar cellers, cooperatives vitivinícoles, allotjaments, restaurants i empreses i entitats d’àmbit privat que tinguin la seva seu social a Catalunya. A més a més, es requereix que els productes presentats estiguin disponibles i actius en el moment de presentar-se al concurs.\nLes categories a les quals es pot optar són:\nPremi al Millor Allotjament Enoturístic\nPremi a la Millor Experiència Enogastronòmica\nMillor visita enoturístic ai experiència de tast de vins realitzada durant el 2021\nMillor Activitat Cultural i Social\nMillor Activitat d’Esport o benestar\nMillor Activitat Mediambiental\nMillor Activitat Innovadora\nMillor Activitat Solidària\nEl jurat atorgarà un guardó i diploma per cadascuna de les categories. Les inscripcions per poder presentar candidatures ja estan obertes i es poden formalitzar seguint aquest enllaç.\nViu la Verema de 1887 del Celler Llopart, activitat premiada al 2021 | celler\nEls Premis Vinari d’Enoturisme, organitzats per Vadevi, tenen per objectiu promocionar i potenciar l’enoturisme de qualitat a Catalunya, fomentar-ne el coneixement i la difusió com a activitat de proximitat i estimular-ne la pràctica, així com incentivar els cellers, empreses i/o entitats d’àmbit privat, amb seu a Catalunya, a la millora contínua de les seves ofertes i innovar a l’hora de plantejar noves propostes enoturístiques. A més a més, pretenen divulgar entre els consumidors la cultura, el territori i les característiques dels vins catalans a través de l’activitat de l’enoturisme.\nPodeu recuperar el llistat de guanyadors de l’edició anterior, seguint aquest enllaç.


Creixell, plató de cinema pel rodatge de ‘Las leyes de la frontera’ | Notícies / Noticias Tarragona diari digital Tarragona21\nCreixell, plató de cinema pel rodatge de ‘Las leyes de la frontera’\nDel 31 d’agost al 4 de setembre de 2020 ha tingut lloc a la urbanització Port-Romà de Creixell, el rodatge de diverses escenes de la pel·lícula ‘Las leyes de la frontera’, basada en l’obra homónima del conegut escriptor Javier Cercas. Vet aquí una furiosa història d’amor i desamor, d’impostures i violència, de lleialtats i traïcions, d’enigmes sense resoldre i venjances inesperades.\nLes escenes s’han rodat a l’interior i exterior d’una de les cases de les anomenades antigues Botigues de Mar de Creixell, situades a l’avinguda de la platja del Port Rom à de Creixell i també a la platja creixellenca. Es tracta d’una peli ambientada als anys 80’s i per això han rodat amb figurants vestits amb banyadors i para-sols de l’época. Tot l’equip de montadors, tècnics, figurants i actors han complert els protocols necessaris per evitar els contagis de la COVID-19.\nL’ajuntament de Creixell ha col·laborat en les necessitats tècniques del rodatge tals com en la senyalització de la zona, enllumenat públic, permisos oficials, regulació del trànsit de la zona i demés.\nDes de l’àrea de Turisme es manifesten «molt contents que Creixell esdevingui un municipi de rodatges». No és la primera vegada que Creixell i el Port Romà serveixen com a plató d’un rodatge cinematogràfic. Fa uns anys ja s’hi van rodar diferents escenes de la pel·lícula ‘La Teta i la Lluna’ del conegut cineasta Bigas Luna, ja desaparegut. També, fa un temps es van rodat a la platja de Creixell, diferents escenes del film ‘100 metros’ amb els coneguts actors Dani Rovira i Karra Elejalde.\n05/08/2015 S’acordona la platja del Creixell davant l’alerta d’un possible artefacte explossiu\n19/11/2014 Endesa reforça el servei elèctric a la zona costanera de Creixell amb la reforma d’una línia


Recepció de l’Ajuntament de la Seu a Teresa Jordà - El Periòdic d'Andorra\nRecepció de l’Ajuntament de la Seu a Teresa Jordà\nLa consellera parla amb Batalla del problema de la despoblació a l’Alt Urgell\nTeresa Jordà, a l’Ajuntament de la Seu d’Urgell. | RÀDIOSEU\nLa consellera d’Agricultura, Ramaderia i Pesca, Teresa Jordà, va ser rebuda ahir a la tarda a l’Ajuntament de la Seu d’Urgell. En nom del consistori, l’alcalde Albert Batalla, va donar la benvinguda a Jordà, que va signar al Llibre Vermell de la ciutat atès que era la primera vegada que visitava la capital de l’Alt Urgell des que va ser nomenada consellera per la Generalitat de Catalunya.\nLa titular d’Agricultura va mantenir una reunió amb Batalla i amb d’altres representants de l’Ajuntament, com ara la tinent d’alcalde de promoció econòmica, Mireia Font, i els regidors i també diputats Òscar Ordeig i Francesc Viaplana. També hi van ser presents el director general d’Alimentació, Carmel Mòdol, i la delegada del Govern a l’Alt Pirineu i Aran, Rosa Amorós.\nBatalla es va felicitar de què el Centre de Testatge de la Raça Bruna –que l’Ajuntament de la Seu ha ajudat a impulsar– ja estigui en plena activitat «perquè és una aportació positiva i potent per a l’activitat de l’Escola Agrària, contribueix a la millora d’aquesta raça autòctona i esdevé un nou punt de trobada» per als ramaders que treballen en aquest àmbit. L’alcalde va recordar que aquesta estrena se suma al fet que el centre de Bellestar ja compta també amb l’Escola Eqüestre, que es va traslladar a l’Alt Urgell des de la seva anterior ubicació a Cornellà de Llobregat. «Amb aquests dos elements, i amb d’altres com l’aula formatgera, donem un impuls a l’Escola Agrària, tot singularitzant-la i donant-li oportunitats formatives molt interessants, va concloure el batlle urgellenc.\nEl consistori també va parlar amb Jordà del repte de frenar la despoblació, especialment als pobles més aïllats tant de l’Alt Urgell com de tot l’interior de Catalunya, tot oferint incentius per tal que la població d’aquests nuclis s’hi quedi a viure i, alhora, s’hi pugui atraure nous habitants, va informar Ràdio Seu.


L'última batalla pel títol - Diari de Girona\nL'última batalla pel títol\nEl Barça guanyarà la Lliga si és capaç de superar el Granada a Los Cármenes independentment del resultat que aconsegueixi el Reial Madrid al camp del Deportivo - Luis Enrique assegura que només li interessa el que passi a Granada i que tots els jugadors de la plantilla ja estan acostumats a superar aquest tipus de pressions\n14.05.2016 | 07:36\nEl Barça es juga el títol de Lliga aquesta tarda al Nuevo Los Cármenes, d'on és segur que sortirà campió si aconsegueix la victòria contra un Granada que no es juga res després d'haver assegurat la passada jornada la seva permanència matemàtica una temporada més a Primera Divisió.\nEls blaugrana visiten Granada amb l'objectiu de sentenciar i no estar pendents del que passi a Corunya, una Lliga que ja tenia pràcticament guanyada fa dos mesos, quan acudia al Madrigal amb una diferència sobre l'Atlètic de Madrid i el Reial Madrid de 8 i 12 punts respectivament. El Barça, que s'havia passejat amb superioritat durant els dos primers terços del campionat, va patir una inesperada crisi de joc i resultats a l'inici de la primavera que el va portar a empatar davant el Vila-real i perdre de forma consecutiva davant el Reial Madrid, la Reial Societat i el València.\nEls homes de Luis Enrique van aconseguir només un punt de dotze possibles i van deixar que els seus dos immediats perseguidors se sumessin a la lluita pel títol. No obstant això, els culers han reaccionat a temps per arribar líders a aquesta última jornada. Bona part del mèrit d'això el té Luis Suárez, autor d'11 dels 21 gols que l'equip ha aconseguit en els seus últims quatre partits, en els quals ha sumat quatre victòries sense encaixar un gol.\nLa derrota de l'Atlètic de Madrid a València contra el Llevant ha deixat sol el Madrid com a aspirant a arrabassar-li la Lliga al Barça, que arriba a aquesta última jornada del campionat amb un avantatge d'un punt sobre el conjunt blanc. Això significa que si repeteix a Los Cármenes el mateix resultat que el Reial Madrid a Riazor, serà campió. També si empata i el Madrid perd. En qualsevol cas, les estadístiques són favorables al Barça, que mai ha perdut una Lliga a la qual hagi arribat líder en l'última jornada.\nPer aconseguir el seu 24è campionat, sortirà amb el seu onze de gala, amb l'únic canvi de Marc André Ter Stegen, el porter habitual a la Champions i la Copa, pel lesionat Claudio Bravo, el porter titular a la Lliga. La resta de l'equip serà el de sempre, amb el trident atacant format per Neymar, Messi i un Lluis Suárez pitxitxi destacat del campionat, amb 37 gols, i que aspira a conquistar aquesta temporada la seva segona Bota d'Or.\nEl Barça es trobarà un rival alliberat de qualsevol tensió i amb la tranquil·litat de saber que no es juga res a efectes de descens, però que desitja millorar la seva posició final en la classificació, cosa que, ja per a la temporada que ve, li reportaria més beneficis en el repartiment dels drets televisius.\nEls de Granada, a més, desitgen tancar el campionat oferint una alegria a la seva afició i aconseguint un bon resultat contra el Barça, encara més quan el capritxós calendari els ha convertit en jutges d'un històric desenllaç de la lliga. Per aquest motiu, l'entrenador del Granada, José González, no realitzarà cap rotació, que hauria estat normal en un altre cas ja sense res en joc, i apostarà per un onze titular molt similar al de les últimes setmanes.\nL'únic dubte que té el tècnic és al lateral esquerre, on fins a última hora no coneixerà si podrà comptar o no amb l'italià Cristiano Biraghi, que arrossega molèsties en un turmell, amb David Lombán en el seu lloc en cas que al final no es recuperi el transalpí.\nEl que és previsible és que el migcampista Fran Rico pugui estar disponible per al duel, després d'estar absent a l'entrenament de dijous per trobar-se indisposat. Són baixes segures per al partit per lesió, com en els últims enfrontaments, el lateral Foulquier, l'atacant Success i el central Diego Mainz, aquest últim jugador que s'acomiada del Granada després de set temporades al club.\nEl Barça farà ve de centrar-se únicament en el partit de Granada i confiar en el seu estil de joc que l'ha portat a aconseguir tants èxits. En aquest sentit va comparèixer el tècnic Luis Enrique en la roda de premsa prèvia al partit, on va assegurar que «per ser campions hem de guanyar al Granada». Res més que això. L'asturià va reconèixer que «fins que l'àrbitre no xiuli el final del partit al minut 95 no m'interessa res més que el nostre partit».\nDavant la importància del partit, Luis Enrique va canviar la rutina dels partits a domicili i va decidir viatjar ahir cap a Granada, on han passat la nit. A més, va convocar a tots els jugadors per al partit. Els 24 futbolistes del primer equip són a Granada, fins i tot els lesionats Claudio Bravo i Sandro.\nNo hi haurà rua si són campions\nEl Barça i l'Ajuntament de Barcelona van acordar ahir divendres que si l'equip blaugrana és capaç de guanyar el títol de lliga, no hi haurà cap rua amb autobús per la ciutat de Barcelona aquesta mateixa nit.\nLes raons per anul·lar aquest esdeveniment, que ja estava preparat per part de totes les parts, és per seguretat. Aquesta mateixa nit, Bruce Springsteen actuarà al Camp Nou i durant tot el cap de setmana s'està disputant el Gran Premi de Catalunya de Fórmula 1 a Montmeló, fets que suposen unes grans acumulacions de gent a la ciutat i per seguretat, s'ha decidit ajornar la possible celebració pel títol. Finalment es va decidir fer la rua un cop s'hagi disputat la Copa del Rei, on si el Barça guanya el títol podrà celebrar el doblet i si la Copa la guanya el Sevilla, els blaugrana només celebrarien la Lliga. El mateix Luis Enrique també va voler opinar sobre aquesta decisió. «Si guanyem la Lliga ja buscarem com gaudir-la. Això de la rua és secundari».\nEl Madrid es trobarà un Deportivo assotat per una greu crisi interna . Esports


La rovellonera dels quatre pins\nAmb l’afany de seguir buscant rovellons i fidels als nostres mètodes per collir-los, trobem una rovellonera que fa goig.\nEstem circulant per pista forestal amb la idea de canviar de bosc; de sobte, aturem el vehicle de manera improvitzada per anar a mirar un bosc que comença a peu de pista, que no faria pas més de 40 metres quadrats. Es tracta de quatre pins mal comptats i solitaris, situats en un pendent pronunciat enmig de la desertització de la zona. L’alçada i la orientació coincideixen amb la zona on haviem estat collint els rovellons darrerament.\nNomés entrar al bosc comencem a veure rovellons per tot arreu i de totes mides, enmig de la pua del pi i ben visibles. Resulta que tota l’extensió que ocupen aquests quatre pins, amb el pas del temps s’ha convertit en rovellonera, i de les bones, d’aquelles que amb 10 minuts et donen un cistell ple de rovellons. Amb tota seguretat, per les característiques de la zona, és un indret on gairebé no s’aturaria cap boletaire a buscar rovellons, d’aquí bona part del nostre èxit.\nFets i troballes com aquesta, ens fan donar compte de la multitud de bolets que s’han de fer malbé als nostres boscos, perquè no han estat cercats per cap boletaire. Tot i que cada dia hi ha més boletaires, la majoria d’ells s’agrupen als mateixos boscos. La inèrcia normal del boletaire és la de visitar els boscos que coneix.\nLa mandra per l’exploració és la que continua mantenint boscos verges, que de ben segur si es dónen les condicions, seran bons productors de bolets.


Vols fer-te soci o sòcia? - Independent de Badalona\nEl suport dels socis i sòcies és fonamental per garantir la independència del setmanari i ajudar a finançar la seva publicació, així com la resta d’activitats de l’associació. Es poden fer sòcies tant persones físiques com jurídiques (entitats, associacions...).\nTotes les persones o entitats sòcies de l’Associació Cultural l’Independent de Badalona poden participar activament en el dia a dia de l’associació, en les seves assemblees, per aprovar els comptes, escollir els càrrecs de la junta, decidir les línies estratègiques del projecte..., i rebre cada setmana la publicació impresa a casa.\nA més a més, els socis i sòcies tindran accés a ofertes exclusives de comerços i a condicions preferents en espectacles culturals de Badalona.\nLa quota estàndard d’associat/ada és de 30 euros al trimestre.\nTambé comptem amb una quota reduïda de 15 euros trimestrals per a les persones a l'atur i/o amb dificultats econòmiques i per a estudiants menors de 30 anys.\nFes-te soci/sòcia, omplint el següent formulari i marca al final el tipus de quota corresponent:\nQuan l’hagis emplenat, rebràs un correu electrònic a l’adreça indicada, que hauràs de respondre indicant les teves dades bancàries per a la domiciliació de la teva quota. En cas que vulguis fer sòcia una entitat, indica el nom, cognoms i DNI d’algun dels seus representats i la resta de dades referents a l’organització.\nNom i cognoms / Nom de l'entitat\nDNI de la persona / NIF de l'entitat\nAdreça completa (Carrer, número, pis, porta)\nDistricte postal i població\nTria el tipus de quota:\nQuota estàndard de 30 euros trimestrals\nQuota reduïda de 15 euros trimestrals (per a les persones a l'atur i/o amb dificultats econòmiques i per a estudiants menors de 30 anys)*\nA l’Associació Cultural l’Independent de Badalona (amb NIF: G67051623) que, des de la data present i amb caràcter indefinit i mentre no es comuniqui per escrit el contrari, giri al número de compte bancari indicat en el present document els rebuts corresponents a la quota d’associat/ada d’acord amb el que estableix la Llei 16/2009 de Serveis de Pagament.\nA l’Associació Cultural l’Independent de Badalona a carregar les despeses bancàries que es produeixin per devolució de rebut per causes no imputables a la mateixa.\nCom a termini màxim de devolució dels rebuts carregats en el meu compte 30 dies hàbils des de la data del rebut, comprometent-me a no ordenar a la meva entitat bancària la seva retrocessió una vegada transcorregut aquest termini. D’acord amb l’art. 5 de la Llei orgànica 15/1999 de 13 de desembre, de protecció de dades de caràcter personal, us informem que les dades personals recollides en aquest formulari s’incorporaran al fitxer de socis i sòcies, el responsable del qual és l’Associació Cultural L’Independent de Badalona. Les vostres dades es tractaran amb l’única finalitat d’oferir-vos informació. Podeu exercir els vostres drets d’accés, rectificació, cancel•lació i oposició, mitjançant comunicació escrita, a la qual heu d’adjuntar una fotocòpia del vostre DNI, adreçada a independentbdn@gmail.\n*L'Associació Cultural L'Independent de Badalona es reserva el dret de demanar la documentació pertinent a les persones que sol•licitin la quota reduïda, per verificar que es donen les circumstàncies que la justifiquen.\nSi ho prefereixes imprimeix la butlleta d’inscripció i envia-la emplenada a info@independentbadalona.cat\nAquí pots descarregar-te el díptic i butlleta d'inscripció:\ndiptic i butlleta inscripcio


Participa a les formacions del mes de febrer\nUs presentem els àtoms formatius i l’edició Gymnasium d’aquest mes de febrer, que, de ben segur, us ajudaran a aprofundir en els vostres coneixements sobre els recursos de Clickedu.\nLlistats (Mercè Garolera): Quants alumnes d’ESO es quedaran al menjador a dinar el mes vinent? Quants de Primària fan bàsquet? Les escoles treballeu amb molta informació que a vegades costa de gestionar si no està correctament organitzada i classificada. En aquest àtom aprendreu a generar els vostres propis informes i a personalitzar els llistats. Dilluns 1 a les 12h.\nAprofundiment en rebuts (GYMNASIUM): Us oferim una formació especialitzada en temes concrets, aprofundint en el mòdul dels rebuts i explicant com solucionar problemes concrets i complexos que succeeixen en el vostre centre escolar. Treballarem en els pagaments parcials, seguiment d’impagats, a més de comentar i explicar diferents opcions incorporades al mòdul de rebuts, com el Model 347, les adaptacions a la normativa europea SEPA... Dirigida a secretaria administrativa i responsables TIC que hagin realitzat la formació bàsica de rebuts. Dimecres 3 a les 10h. Pràctica a distància.\nCompartim espais d'aprenentatge a Clickedu (Oriol Bargalló): Com aprofitar els recursos pedagògics que utilitzem durant les nostres classes i entre els docents és l’objectiu a assolir en aquest àtom. Us explicarem com compartir programacions, copiar ítems, vincular recursos didàctics a part de revisar el bloc de continguts. També farem un repàs a la part de la superestructura per a aquelles escoles que comparteixen materials. Dimecres 3 a les 10h; dijous 11 a la 13h; divendres 19 a les 11; i dijous 25 a les 15h.\nEines Primària (Mercè Garolera): Els docents necessiteu molts recursos per transmetre el vostre coneixement als alumnes, ajudar-los a desenvolupar un pensament crític i aconseguir que siguin cada vegada més autònoms. L’etapa de Primària abraça edats diferents i a Clickedu hi trobareu diversitat d’eines que podreu adaptar al nivell dels alumnes; estem segurs que us seran de gran ajuda. Dimecres 3 a les 11h; dijous 4 a les 10h; dilluns 8 a les 11h; divendres 12 a les 12h; dilluns 15 a les 15h; dimecres 17 a les 11h; dijous 18 a les 15h; dimarts 23 a les 12h; i divendres 26 a les 13h.\nS'acosta l'avaluació a Clickedu (Anna Jofre): Clickedu us acompanya en els primers passos per preparar un dels moments determinants: l’avaluació. Us indiquem quins són els permisos necessaris perquè no hi hagi incidències posteriors, en revisem el procediment i detectem si els punts clau, com el treball de recerca o les competències bàsiques, estan ben configurats. Assistiu-hi i eviteu problemes d’última hora. Dimecres 3 a les 14h; divendres 5 a les 12h; dilluns 8 a les 15h; dimecres 10 a les 15h; dimarts 16 a la 13h; divendres 18 a les 16h.\nComunicació (GYMNASIUM): La comunicació interna entre l’escola i els pares, facilita el bon funcionament del centre amb la interacció i el flux de coneixements. Us explicarem diferents opcions que van des de l’enviament massiu, passant pel directori de persones, les notificacions associades, passar llista o els missatges dels pares al tutor, fins les galeries de fotos i les noticies, sense oblidar detalls que poden passar per alt com afegir direccions de correu des de l’arxiu Excel, el funcionament de la missatgeria interna i les carpetes públiques i de classe. Dirigida a caps d’estudis i responsables TIC Clickedu. Dijous 4 a les 9:30h; i dimecres 3 a les 10h. Pràctica a distància.\nRecuperar les notes dels llibres digitals (Anna Jofre): La recuperació de notes dels llibres digitals des de Clickedu és fàcil i ràpida. Us expliquem com vincular llibres amb les seves matèries, la configuració de la nota per part del docent, la prèvia creació d’ítems i la recuperació final de la nota. Dijous 4 a les 11h; divendres 5 a la 13h; dimarts 9 a les 10h; dimecres 10 a les 9h; dijous 11 a les 12h; dimecres 17 a les 15h; dilluns 22 a les 16h: i divendres 26 a les 14h.\nAspectes a considerar sobre l’ISO 9001/2015 (Quantras [Consultors] i Marta Pérez): Està Clickedu actualitzat per afrontar els canvis de la nova norma ISO 9001:2015? Què hem de tenir en compte en l’estructura dels nostres documents? Fins quan hi ha temps de fer canvis? En aquest àtom us farem una petita introducció dels canvis més importants de la nova norma per tal que estigueu actualitzats al 100%. Dimarts 23 a la 13h; i dilluns 29 a les 11h.\nEl treball cooperatiu a Clickedu (Laura Ibáñez): El treball cooperatiu dins Clickedu es basa en la dinàmica de treball en grup en què cadascun dels alumnes va canviant de rol dins un equip (un dia com a organitzadors, un altre com a validadors o de suport als altres). Amb aquest àtom coneixereu totes les possibilitats que us ofereix la plataforma en aquest àmbit, establint una gran relació entre els alumnes i les tasques a realitzar. Dijous 4 a les 15h; dimarts 9 a les 9h; dimecres 10 a les 11h; divendres 12 a les 9h; dimarts 16 a les 10h; dijous 18 a la 13h; divendres 19 a les 14h; dilluns 22 a les 11h; dimecres 24 a les 12h; i divendres 26 a les 10h.\nAprofundiment secretaria (GYMNASIUM): Amb aquesta formació ens endinsarem en com realitzar llistats i etiquetes, guardar formats i altres processos que requereixen una preparació acurada per tenir-ho tot controlat durant el curs. A més, us ensenyarem una eina que permet canviar dades d’usuaris massivament i també revisar, modificar o introduir noves dades. Dirigida a secretaria administrativa i responsables TIC Clickedu. Dijous 25 a les 9:30h. Pràctica a distància.


Menorca en barca | Descobreix Menorca\nMoure’s per Menorca en barca és de les millors experiències que ens ofereix l’illa. Ja sigui a vela o en una petita embarcació a motor, donar la volta a l’illa de cala en cala o simplement fer excursions d’un dia pel litoral de Menorca et permetrà accedir als racons de la seva costa més inaccessibles i fondejar sobre les seves aigües més transparents. Us oferim … [Llegir-ne més...]\nPorts esportius i amarratges a Menorca Si t'agrada navegar per Menorca en barca et serà útil saber quins són els ports esportius i les zones d'amarraments del litoral de l'illa Amarratges en trànsit i de base a Menorca Maó Autoritat Portuària de Balears Moll de Llevant, 1 07701 Maó Tel. +34 971 363 066 Fax +34 971 363 101 www.portsdebalears.com Marina de … [Llegir-ne més...]\nEls millors llocs per fondejar a Menorca Ja sigui en una volta a l'illa, durant una sortida d'un dia en barca o simplement en trànsit durant una travessa, us guiem a trobar el millor lloc per fondejar a Menorca segons on tinguem la barca, els vents que faci o les característiques de la nostra embarcació. Recomanacions • Cosultar sempre la previsió meteorológica i l’estat … [Llegir-ne més...]\nExcursions en barca per Menorca Si estàs de vacances a Menorca segur que desitges conèixer de prop tots els racons i platges de Menorca més inaccesibles. Si no tens barca la millor opció és aprofitar les nombroses opcions organitzades d’excursions en barca per Menorca. Ja sigui un dia sencer en un veler per les platges verges de Ciutadella o unes hores en una barca recorrent … [Llegir-ne més...]\nLloguer de barques a Menorca Llogar una barca donarà un altre nivell a les teves vacances a Menorca. Navegar al teu aire pels racons i les platges més verges de Menorca segur que serà una experiencia inoblidable. L’ àmplia oferta de lloguer de barques a Menorca et permetrà llogar una barca amb patró o sense, un o més dies i des de diferents punts de l’illa. Segur que trobes … [Llegir-ne més...]\nGuia de les rampes d'avarada de Menorca Una petita embarcació amb remolc et permetrà sortir a navegar des de qualsevol punt de l'illa. Aquesta guia de rampes d'avarada de Menorca t’ajudarà a triar el millor punt de sortida per la teva excursió en barca a Menorca. CIUTADELLA DE MENORCA Port de Ciutadella Com arribar: Al fons de la culàrsega del port hi a dues rampes en … [Llegir-ne més...]


“La RFEF o els clubs haurien de pagar l’ampliació d’horaris del metro” | El món a RAC1\nEntrevista d'actualitat\thttp://www.racalacarta.com/audio/audios_elmon/120824_Joaquim_Forn.mp3\n“La RFEF o els clubs haurien de pagar l’ampliació d’horaris del metro” 24/08/2012\nCentenars de persones que van anar a veure el Barça-Madrid de Supercopa d’ahir, van trobar-se sense metro a l’hora de marxar del Camp Nou. El primer tinent d’alcalde de Barcelona i director de TMB, Joaquim Forn, considera que l’Ajuntament no s’ha de responsabilitzar del cost econòmic que suposa donar servei de transports públics en acabar els partits del Barça. Forn xifra en 30.000 euros el preu d’ampliar una hora el servei de metro. El primer tinent d’alcalde opina que “l’alternativa més fàcil és no començar un partit més enllà de les nou del vespre”.\nJoaquim Forn també ha dit:\n-”De transport públic n’hi havia, hi havia autobusos.”\n-”Fa un any es va prendre aquesta decisió per uns ajustaments a l’empresa TMB. Hem explicat que una hora més de metro costa 30.000 euros, i en aquests moments hem de garantir altres serveis que considerem prioritaris.”\n-”L’alternativa més fàcil és no començar un partit més enllà de les nou del vespre. Si això la gent no ho entén, si la gent no ens ho facilita -que vol dir els clubs, la Federació de Futbol i les televisions- tenim un problema.”\n-”Hem parlat amb els clubs de la ciutat, amb les televisions, i vam enviar una carta al senyor Villar per explicar-li el cost que suposa per la ciutat una hora més de metro, i que ho tingués en compte de cara a fixar l’horari. La resposta ja s’ha vist: partit a dos quarts d’onze.”\n-”Hem de donar un bon servei a la gent, la gent també va a treballar a les sis o les set del matí, que és quan comença el servei de metro. No podem fer més coses del que econòmicament podem fer.”\n-”Els únics partits que podem salvar són els de dissabtes, que la nit de dissabte a diumenge el metro no descansa. Entre setmana és impossible, només podem reforçar l’autobús. Som conscients que no s’absorbeix tanta gent com amb el metro. Però, insisteixo, el més fàcil és canviar els horaris del futbol, això el soci, els seguidors i aficionats, tothom ho agrairà.”\n-”La federació, els clubs i les televisions no poden passar la pressió a les administracions locals que ja prou problemes econòmics tenen per haver de resoldre aquest problema.”\n-”Hem tingut diverses converses amb el Barça, ens adrecen a les televisions que ens diuen que tot això és molt difícil. No hi ha ningú que tingui voluntat. Una solució és que es pagués el cost d’allargar el metro a l’Ajuntament de Barcelona, via federació, via entrades, com es fa en altres ciutats europees. Amb molt de gust estudiaríem mesures com aquesta. No ens podem fer responsables d’aquest cost tan elevat.”\n-”Hi ha partits que hem transportat 1.500 persones, quan el cost és de 30mil euros, això no és assumible.”\n-”No podem passar la factura perquè no la cobrarem mai. Hauríem d’arribar a un acord per poder-nos rescabalar d’aquesta despesa via el que es recapta de les entrades o amb una partida de la Federació. N’hem parlat molt i els progressos han estat minsos.”\n-”És tan senzill com començar a les nou, que és una hora absolutament normal, i ens estalviaria uns costos importants, no només a la ciutat de Barcelona, també a d’altres com Madrid o Bilbao. És una mesura de sentit comú. Tornem a demanar als clubs, les televisions i la Federació que pugui haver-hi un acord en aquesta línia.”


20, 21 i 22 de maig de 2022. Camps Elisis de Lleida\nLa celebració de l’Aplec del Caragol de Lleida ja té data de celebració. Serà el tercer cap de setmana de maig del 2022 (dies 20, 21 i 22). Així ho ha comunicat aquest matí en Ferran Perdrix, president de la Federació de Colles de l’Aplec del Caragol de Lleida, en una roda de premsa en què ha estat acompanyat per l’alcalde Miquel Pueyo. Perdrix ha manifestat que “cal començar a activar la maquinària que mou l’emblemàtica festa gastronòmica lleidatana perquè colles, collistes i proveïdors ho tinguin tot a punt per celebrar la quarantaunena edició de l’Aplec que es va ajornar, fins a dues vegades, a causa de la pandèmia de la Covid-19”.\nMalgrat la cancel·lació del XLl Aplec del Caragol que s’havia de celebrar el maig del 2020, la Fecoll no va aturar la seva activitat i ha aconseguit que l’Aplec segueixi present a Lleida. Així doncs, en aquests dos anys de pandèmia, la festa s’ha mantingut viva amb la celebració de l’#aplecacasa el 2020 i l’#aplecsiosi el 2021. L’Aplec a Casa va ser la iniciativa que es va endegar després d’ajornar la festa al maig de l’any passat, amb la intenció de poder celebrar-la a l’octubre, cosa que finalment no va ser possible. La Fecoll va proposar als collistes que celebressin caragolades a casa per mantenir viu l’esperit de la festa en uns moments molt difícils, ja que se sortia del període de confinament. En aquest sentit, la Fecoll va posar en marxa el Pac Família Aplec que consistia en un lot pensat per a quatre persones amb un quilo de caragols, una ampolla de vi negre Raimat Abadia i sis cerveses San Miguel per 15 euros; i es podia adquirir en els supermercats Bon Preu Esclat i Plusfresc de Lleida, entre el 8 i el 30 de maig. Paral·lelament a aquesta acció, la Federació de Colles va iniciar el Concurs Fotogràfic #aplecacasa, convidant penyistes i lleidatans a publicar a les xarxes socials (Facebook, Twitter i Instagram) fotografies de les seves caragolades. El premi va ser una visita al celler Raimat i dinar per a dues persones al Restaurant de la Fecoll, i dos lots de productes de cada una de les marques col·laboradores Raimat i San Miguel.\nAquest 2021, davant la impossibilitat de celebrar l’Aplec en el seu format habitual, la Fecoll ha dut a terme la campanya #Aplecsiosi, involucrant diferents sectors i públics diversos. Així, “L’Aplec als Aparadors”, amb la col·laboració de la Fecom, va ser la primera de les accions endegades; seguida de “Pinta el Penó de l’Aplec”, un concurs de dibuix que va engrescar alumnes d’educació primària de diferents escoles. Es van tornar a fer caragolades a casa amb el “Pac Família Aplec”; i es van oferir el “Pac Aplec Forners” i les Jornades Gastronòmiques de l’Aplec del Caragol 2021 amb el “Menú Restaurant Aplec”, amb una vintena d’establiments participants. Una altra de les activitats pel maig festiu de la Fecoll van ser les visites familiars de “l’Aplec a Raimat Natura”; es va cedir un caragol gegant a la ciutat situat a l’estadi municipal Ramon Farrús; es va instal·lar “La botigueta de l’Aplec” davant de la Catedral Nova; i es va mantenir la tradicional Ofrena Floral davant l’estàtua de Manolo Calpe i la “Rua Hèlix Aplec”. Finalment, “L’Aplec al Mercat del Pla” va ser concebut com el fi de festa i va concentrar una programació força variada que va incloure tastos de cafès i vins, concerts, recitals i espectacles per la mainada.


Els pares d'Emma consideren "una burla" la petició de 4 anys de presó pel conductor que va matar la seva filla ~ EbreDigital.cat\nEls pares d’Emma consideren “una burla” la petició de 4 anys de presó pel conductor que va matar la seva filla\nDani Sainz De Aja\t2018-03-04T17:30:02+00:00\t2 de febrer de 2018|Societat| Amposta, Montsià|0 Comentaris\nSegons l’escrit de la fiscal, a la qual ha tingut accés Canal Terres de l’Ebre, l’accident va estar provocat perquè el detingut, que conduïa una furgoneta, tenia disminuïdes les facultats psicofísiques per un consum de cocaïna. En un revolt de la nacional 340, el vehicle va sortir de la traçada, xocant contra la motocicleta on viatjaven Emma i Manel direcció a la Ràpita.\nEls joves, de 15 i 18 anys, van morir instants després per lesions provocades. Pels pares d’Emma, la pena per aquest tipus de delicte és insuficient i la consideren “una burla per Emma i per nosaltres”. “Com a mare, voldria que no sortís mai de la presó, però entenc que ha de tenir una pena, però no de quatre anys”, ha lamentat Joana Curto, mare de l’Emma.\nEls pares de la jove han demanat novament el suport dels seus amics i també dels veïns d’Amposta durant els dies del judici. L’acusat es troba en presó provisional des del passat 5 de juliol. Dos mesos abans va ser condemnat pel jutjat d’Alcanyís per conduir malgrat tenir el permís de conduir suspès com a part de les mesures cautelars imposades després de l’accident mortal d’Amposta.\nL’Ametlla de Mar sumarà un cèntric aparcament al solar de les escoles velles\nLa nuclear d’Ascó notifica el funcionament anormal d’un indicador de flux neutrònic en la unitat II\nL’Ebre necessita aportar entre 1,2 i 3,5 milions de tones més de sediments per frenar la subsidència al Delta


L'Espanyol treu un bon empat de Getafe - Empordà\nL'Espanyol treu un bon empat de Getafe\nL'expulsió de Bernardo en el minut 16 condiciona el partit dels d'Abelardo contra un rival poc agressiu en atac\nL'Espanyol treu un bon empat de Getafe L'Empordá\nLes intervencions de David Soria varen sostenir el Getafe, incapaç de guanyar i de generar clares ocasions contra l'Espanyol, que va resistir al Coliseum Alfonso Pérez (0-0) durant 75 minuts amb un home menys per l'expulsió del colombià i excentral del Girona Bernardo.\nMalgrat jugar amb un home menys, l'Espanyolva aconseguir dominar moltes fases del partit contra un rival a qui no li ha anat gens bé l'aturada. El Getafe és una ombra del que era fa tres mesos. Ho va demostrar en els primers 45 minuts, en els quals només va rematar a porteria en una ocasió. Ho va fer Mata, amb un xut inofensiu. A la segonameitat, amb el tanc d'oxigen més buit, l'Espanyol sí que va fetrun pas enrere. Els canvis van funcionar per al Getafe, però una gran intervenció de Diego López en el temps de descompte va evitar la derrota visitant.


CASAL D'ESTIU 2020: EL CONGRÉS DE LES ARTS ARRIBA AL PLA\nDes del Catesplai Planenc us presentem el Casal d’Estiu 2020, que tindrà lloc al recinte de l’escola de Sant Ramon. Aquesta activitat té una durada de cinc setmanes, les quals estan compreses entre l'1 de juliol i el 2 d'agost.\nCom cada any, al Casal d’estiu treballarem sota un eix d’animació, que aquest any serà "EL CONGRÉS DE LES ARTS ARRIBA AL PLA". Tens ganes de conèixer un munt d'artistes professionals i aprendre d'ells? Vine al casal i ajuda'ns a fer possible el Primer congrés de les Arts de la mà d'ÍLAD RODAVLAS.\nÉs l’activitat perfecta per treballar la creativitat, imaginar i descobrir-nos a través de diverses activitats i jocs.\nI tot això, acompanyats per: Frida Kahlo, Zaha Hadid, Phyllida Lloyd, Louise Bourgeois i Roser Capdevila.\nClica aquí per a veure tota la informació!\nPublicat per Catesplai Planenc a 02:33\nCOLÒNIES D'ESTIU 2020: EL CAS. EL FURT\nEls monitors i monitores del Catesplai Planenc hem rebut un missatge dels investigadors d'EL CAS on ens demane ajuda. EL SOL I LA LLUNA HAN ESTAT ROBATS!!!\nDesprés de molt treballar, ja tenen uns quants sospitosos, i tots ells força coneguts pels membres del CATESPLAI PLANENC. Ara doncs, és el moment d'ajudar-los a descobrir qui ha sigut el lladre i trobar el Sol i la Lluna, t'hi apuntes?\nEls escollits viatjarem fins al Moianès a la Casa de colònies Mas Saiol, al Moià. Serà el lloc perfecte per intentar trobar el Sol i la Lluna i ajudar als membres d'EL CAS. Durant aquest viatge ens adonarem que les coses no sempre són el que semblen. Vens amb nosaltres?\nClica aquí per veure tota la informació!\nANUL·LACIÓ SORTIDA D'HIVERN 2020: MARIO vs. DONKEY KONG\nL'equip de monitors i monitores del Catesplai Planenc us volem informar que davant la situació extraordinària que estem vivint aquests dies donem per anul·lada la sortida d'hivern 2020.\nEsperem que totes i tots estigueu bé! Molts ànims a tothom!\nPublicat per Catesplai Planenc a 01:26\nSORTIDA D'HIVERN 2020: MARIO vs. DONKEY KONG\nL'equip de monitors i monitores del Catesplai Planenc hem preparat una sortida de cap de setmana per aquest hivern!\nReserveu-vos el 21 i 22 de març!!!\nUs convidem a tots els infants i joves a participar-hi!\nPublicat per Catesplai Planenc a 05:06\nENTITATS PLANENQUES PER LA MARATÓ 2019\nAquest any des del Catesplai Planenc, conjuntament amb moltes altres entitats del Pla, hem tornat a organitzar moltes activitats per recollir fons per la Marató de TV3.\nAl cartell de continuació hi trobareu totes les activitats que vàrem realitzar. Us volem donar les gràcies a tots els que vau participar al bingo solidari!!!\nPublicat per Catesplai Planenc a 10:30\nEnguany s'ha fet esperar una mica més del normal, però perfi, ja podeu veure totes les fotografies del Casal d'Estiu "LES MIL I UNA NITS" i de les colònies "ELS CATESPLAIERS DE LA TAULA PENTAGONAL". Disculpeu el retard!!!\nA més a més, ara ja podeu trobar les fotografies de la SORTIDA D'HIVERN, i recordar que no, no és interminable la calor.\nTrobareu totes les fotografies, tant les dels moments de concentració com les dels més divertits, a l'apartat de fotografies del blog, juntament amb el vídeo de presentació del CAS. En els següents dies intarem penjar tots els fotomuntatges.\nEsperem que us agradin📷💥🎥!\nUn any més, ens toca agraïr la participació de monitors, famílies, nens i nenes. Sense vosaltres tota aquesta feina no seria possible😊🎉\nPublicat per Catesplai Planenc a 10:10\nDINAR FAMILIAR 2019\nCom cada any ja tenim aquí tota la informació per poder-se apuntar al dinar familiar que farem el diumenge 11 d'agost de 2019 al passeig de la piscina a les 14h, posteriorment projectarem el fotomuntatge de les Colònies 2019 i del Casal d'Estiu 2019, a les 16h, aproximadament, a l'interior de la Fàbrica.\nPodeu descarregar el formulari clicant aquí.\nPublicat per Catesplai Planenc a 12:23\nInstagram del Catesplai\nYouTube [Canal Catesplai]\nFacebook del Catesplai\nAVÍS LEGAL, INFORMACIÓ A L'USUARI I CONDICIONS GENERALS D'ÚS\nGrup Catesplai Planenc © | www.blogcatesplaiplanenc.blogspot.com | Tots els drets reservats |. Tema Finestra d'imatges. Imatges del tema creades per Airyelf. Amb la tecnologia de Blogger.


Relat "El cas de la noia atles (VIII)"\nInici > detall del relat: El cas de la noia atles (VIII)\n―A veure, no sé si entenc la seva lògica. Vol dir que si em bec d'un sol glop això que m'ha posat, la meva mare passarà a ser algú que em vol gestionar els quartos i amb qui no hi tinc el més mínim vincle de sang? Perquè en aquest cas demano permutar-la pel meu pare.\n―Quines bestieses diu, Roxana! Però he de reconèixer que ha captat part del procés de deducció. Deixi que li expliqui millor: quan vaig estar per segona vegada al camerino, després del desastrós final de la primera part de l'actuació, Madame Kairat va excusar la seva filla dient que encara portava un constipat a sobre. Quina mena de mare, sota tals condicions, deixa que la seva filla convalescent no només es begui una beguda gelada sinó que a més li suggereix que ho faci?\n―El rei Salomó ho tindria clar ―digué la Roxana, reflexivament.\n―Exacte! Aquí és quan vaig descobrir que la falsa mare no només mentia sobre la seva identitat. Tampoc era cert el refredat de la Bibigul.\n―Però amb això en va tenir prou? No em sembla prova suficient. Vull dir, la gent de la faràndula té moltes excentricitats... I potser prendre coses gèlides és un remei típic kazakh, vagi a saber...\n―Hi ha un altre fet que corroborà que la Madame era una impostora. Abans d'entrar al camerino, vaig sentir com parlaven. La mare... ,vull dir la representant de la Bibigul, l'estava sermonejant de valent. En un moment de l'esbroncada li va dir literalment: "Si no ho vols fer per tu, fes-ho per la teva mare". El que no li he dit és que mentre me les escoltava hi havia la porta del camerino mig oberta i em vaig adonar que just en el moment que Madame Kairat acabava la frase que li acabo de repetir, em va descobrir reflectit a l'enorme mirall del camerino, que tenia just davant meu. Llavors va canviar el seu to, de fred i autoritari a suau i dolç, i inicià un discurs sobre tots els sacrificis que ella havia hagut de fer com a mare perquè la Bibigul pogués triomfar, cosa que devia agafar a la noia totalment per sorpresa. I no diguem quan es desféu en petons i abraçades, moment que jo vaig aprofitar per entrar.\nEl soroll d'un pinyolet que va anar a parar de dret al fons de la paperera metàl·lica em va fer fixar que la Roxana ja s'havia cruspit la meitat del pot d'arbequines. Es quedà una estona pensant i llavors parlà:\n― Molt bé. Tenim que Madame Kairat és una fal·laciosa a qui li agraden molt els diners i que aprofita les habilitats d'una noia que fa passar per filla seva. Però no oblidem que la Bibigul no sembla estar disconforme amb aquesta situació, i en cas d'estar-hi, és major d'edat i aquesta dona no la pot obligar a fer el que ella digui.\n―O sí. És per això que la Bibigul va recórrer a mi perquè l'ajudés.\n― M'estic perdent una part de la història? En quin moment li va demanar ajuda?\n―Calma, calma. Ara bé la part més bona.


Guardiola: "El Madrid és el millor equip del segle XX"\nEl tècnic blaugrana demana als seus jugadors que no perdin "aquesta oportunitat" de guanyar el Mundial de Clubs. L'equip té festa fins demà al migdia, després del primer entrenament a Yokohama\nARA Barcelona 12/12/2011 09:09\n260x366 Pep Guardiola / REUTERS Pep Guardiola / REUTERS\nL'entrenador del Futbol Club Barcelona, Josep Guardiola, ha dit en la roda de premsa d'aquest dilluns al Japó que el Reial Madrid "és el millor equip del segle XX" i que el Barça i l'equip blanc "estan sempre molt a prop l'un de l'altre".\nPer Guardiola, no hi ha tanta diferència entre els dos equips, i en la compareixença després del primer entrenament de l'equip en terres nipones ha afegit que "hem tingut la sort de guanyar-los en els últims partits".\nSobre el Mundial de Clubs – que el Barça juga aquesta setmana al Japó–, el tècnic ha assegurat que ha dit als seus jugadors que no perdin "aquesta oportunitat de guanyar" el títol.\n"Ens juguem ser el millor equip del món", ha sentenciat. En aquesta línia, Guardiola ha dit que el seu equip no es pot considerar el millor del món fins que no torni a guanyar el Mundial de Clubs.\nL'entrenador de Santpedor ha opinat que el més important és que els jugadors s'adaptin a l'horari japonès –vuit hores més que a Catalunya–, que gaudeixin del temps lliure i que es preparin per als dos propers partits, alhora que ha remarcat que el Barça ha anat al Japó "a guanyar".\nA més, Guardiola ha mostrat de nou el màxim respecte al rival, en aquest cas, l' Al Sadd de Qatar, que s'enfrontarà als blaugranes aquest dijous a partir de dos quarts de dotze, hora catalana.\nD'altra banda, el tècnic barcelonista ha aprofitat per desitjar que el Japó "es recuperi aviat de la tragèdia", en referència al terratrèmol i tsunami que va arrasar el nord-est del país l'11 de març d'enguany.\nL'entrenador blaugrana ha donat festa als 27 jugadors que hi han anat convocats fins a aquest dimarts al migdia, després del primer entrenament a Yokohama, on s'allotja l'equip.\nEn aquesta primera sessió la plantilla ha fet estiraments amb pilota, rondos, carreres i una xerrada amb el cos tècnic.


Conselleria de Sanitat notifica 12 nous contagis a La Vall d'Albaida - radioontinyent.com\nConselleria de Sanitat notifica 12 nous contagis a La Vall d'Albaida\nLa Pobla del Duc és un dels municipis que ha notificat casos positius | José A. Bernat Bacete\nOntinyent, L'Olleria i La Pobla del Duc són els 3 únics municipis afectats\nLa setmana acaba amb males notícies per a La Vall d’Albaida en el que respecta a la situació de la pandèmia a la comarca. En total han sigut 12 els nous casos notificats, el que augmenta en 8 casos la incidència respecte al dimecres.\nEl municipi amb pitjor situació pel que fa als casos actius és L’Olleria, ciutat que ha notificat altres 5 casos actius i que passa a tindre 16 casos actius després d’incrementar-se en 3 casos respecte als 13 que hi havia dimecres.\nLa capital de la comarca, Ontinyent, és en aquesta ocasió la que més casos ha notificat, sent un total de 6 nous casos que incrementen a 15 els casos actius pels 10 que hi havia a meitat setmana, uns 15 casos que deixen la incidència en 40 per cada 100.000 habitants, encara en risc baix de contagis, però acostant-se al risc mitjà.\nL’altre dels municipis que ha notificat casos és La Pobla del Duc, que a pesar que ha notificat 1 cas, continua tenint sols eixe cas actiu, ja que el que tenia el dimecres ha deixat d’estar-ho.\nPel que respecta a la resta de la comarca, continuen igual els casos, ni han augmentat ni s’han reduït encara, per la qual cosa Agullent, Alfarrasí, Benicolet i Castelló de Rugat mantenen eixe mateix cas actiu que el dimecres.\nEn total doncs 36 casos actius a la comarca després d’un augment de 8 respecte al dimecres i un total de 12 casos notificats.\n'Mama' i 'Colza, lo invisible' es reparteixen els premis de la desena edició del MON·DOC\nLa Vall d'Albaida, a les portes del centenar de casos covid-19\nEl col·legi la Immaculada d'Albaida torna al seu edifici original després de ser rehabilitat\nUn nou brot a Ontinyent, en aquest cas laboral, deixa la comarca en 70 casos actius


El servei d’acollida s’avançarà el curs 2018-2019 a les 07.45 h | AMPA Els Aigüerols\nEl servei d’acollida s’avançarà el curs 2018-2019 a les 07.45 h\nEl proper curs escolar porta novetats importants al servei d’acollida i de menjador. L’acollida s’avança quinze minuts mantenint el preu i el servei de menjador comptarà amb un nou monitor. A més, les inscripcions enguany per al menjador es realitzaran online a través de l’empresa adjudicatària! Segueix llegint per a més novetats!\nEl proper curs porta NOVETATS pel que fa al servei de menjador i d’acollida. Per una banda, s’avança l’inici del servei d’acollida a les 07.45 h, sense que això suposi un increment del preu, que serà el mateix que el passat curs:\nDe 07.45 a 9.00 h: 20 € mensuals\nDe 08.30 a 9.00 h: 10 € mensuals\nDes de la comissió de menjador i acollida també s’està valorant la possibilitat d’oferir servei d’acollida a partir de les 16.30 h. A principis de setembre us passarem una enquesta per poder valorar les necessitats reals de les famílies de l’escola.\nInscripció servei Acollida Matinal curs 2018-2019\nBaixa Servei Acollida Matinal curs 2018-2019\nPel que fa al servei de menjador aquest any la coordinadora quedarà alliberada de grup , així podrà assumir la funció de coordinació dels monitors i de les activitats i gestionar les incidències que es produeixin. Per aquest motiu s’amplia la plantilla del monitoratge amb un monitor nou que s’encarregarà del grup de la coordinadora. La quota s’incrementa 0’05 € per assolir la despesa que representa la nova contractació, quedant el preu del menú en 6’20 € pels fixes i 6’80 pels esporàdics.\nAquest curs les INSCRIPCIONS al servei d’acollida i menjador és faran online a través de la web de TRESMES a l’apartat d’ INSCRIPCIONS.\nCal tenir en compte que és un full d’inscripció general per a totes les escoles que gestiona TRESMES, per aquest motiu hi ha opcions que la nostra escola no contempla, com és el cas dels menús especials on únicament és pot triar el menú NO porc i dels horaris d’acollida, on qui necessiti 1’15 h caldrà que marqui\nla opció de 1h ja que el preu és el mateix. No s’ha de marcar res a la casella de l’Acollida de tarda ja que encara no ho tenim aprovat.\nLa inscripció al servei d’acollida matinal s’haurà d’acabar de formalitzar amb el formulari que us lliuraran les monitores.\nContacteu amb nosaltres per qualsevol dubte, queixa o suggeriment\nUs recordem que si durant el curs teniu algun dubte o suggeriment ens el podeu fer arribar a través del correu de la comissió menjadoriacollida@ampaelsaiguerols.com\nA la web de l’AMPA trobareu (a partir de setembre) tota la informació del servei actualitzada (full d’inscripció, full de baixa, menús, revista de TRESMES i informació de les activitats que s’estan treballant a les estones de esbarjo del menjador).\nIncripció Menjador TRESMES ECOACTIVA CURS 2018-2019 VIA WEB\nTags: acollida menjador\n← Extraescolars curs 2018-2019\nBenvinguts/des al curs dels deu anys! →


Esbart Sant Genís de Taradell: 2008\nPublicat per l' Esbart Sant Genís a les 12:34 3 comentaris:\nBastonada a Barcelona\nAtenció bastoners/eres, grallers/eres :\nCom ja sabeu, el proper diumenge 28 de desembre al matí hi ha una bastonada a Barcelona. Resulta que aquest mateix dia a la tarda hi ha el partit de la Selecció catalana de futbol i s'ha decidit que podríem anar-hi per arrodonir el dia. Com que necessitem saber quanta gent serem per poder comprar les entrades, us demanem que ens deixeu un comentari amb el vostre nom i el nombre de persones que hi vindríeu. La junta proposava anar-hi en tren i tornar amb autocar ( aquesta proposta és provisional, se n'ha d'acabar de parlar ).\nVoteu també l'enquesta de la sortida de l'esbart.\nPublicat per l' Esbart Sant Genís a les 12:36 8 comentaris:\nEtiquetes Bastoners, Sortides i activitats\nFotos de l'Arrossada\nJa teniu penjades les fotos de l'arrossada.\nPublicat per l' Esbart Sant Genís a les 13:21 Cap comentari:\nEtiquetes Ballades, Bastoners, Fotos, Sortides i activitats\nXXX Festa de l'Esbart Sant Genís de Taradell\nCom cada any, el proper diumenge 5 d'octubre celebrem la festa de l'esbart. Aquest any el programa serà el següent:\n10:00 Esmorzar al local de l'Esbart\n11: 00 Cercavila amb els bastoners i grallers de l'Esbart\n14:00 Arrossada a Can Costa\n16:30 Inici de la roda d'esbarts\nRecordeu que s'han de portar plats i coberts per a l'arrossada.\nPublicat per l' Esbart Sant Genís a les 16:20 1 comentari:\nEtiquetes Ballades, Bastoners, Sortides i activitats\nJa teniu penjades les fotos de les ballades a Orís i Sant Iscle a l'àlbum de l'esbart. De moment hem penjat les d'en David Amblas i les dels Quicos, però si en teniu més no dubteu en fer-nos-les arribar.\nPublicat per l' Esbart Sant Genís a les 13:50 Cap comentari:\nEtiquetes Ballades, Fotos\nAquí teniu un vídeo d'APM que ens mostra el futur del moviment bastoner (espereu a la 3a seqüència...):\nP.D.: La resta del vídeo també està molt bé\nPublicat per l' Esbart Sant Genís a les 18:04 1 comentari:\nEtiquetes Bastoners, Vídeos\nJa hem penjat les fotos de la calçotada d’aquest any a Gasala. Gràcies Teresa i Carles per fer-les arribar!\nPublicat per l' Esbart Sant Genís a les 10:03 Cap comentari:\nEtiquetes Fotos, Sortides i activitats\nJa hi ha penjades les fotos de la ballada del dissabte dia 5 d'abril a la Residència Vilademany de Taradell.\nPublicat per l' Esbart Sant Genís a les 19:27 2 comentaris:\nMés i més fotos\nHem penjat més fotos! En aquest cas corresponen a la festa de Sant Sebastià d'aquest any.\nPròximament: fotos de la cercavila de Pasqua\nActualitzat 28/03/08: Ja hem penjat les fotos de Pasqua, també\nPublicat per l' Esbart Sant Genís a les 20:57 Cap comentari:\nEtiquetes 50è aniversari, Bastoners, Festa major, Fotos\nHem creat un àlbum per a les fotos de la festa dels Tres Tombs. Si en teniu també les penjarem.\nPublicat per l' Esbart Sant Genís a les 13:02 Cap comentari:\nEtiquetes Bastoners, Fotos\nAtenció! Hem penjat algunes fotos de la sortida de Berga a l'àlbum. Si en teniu més i ens les voleu fer arribar, deixeu-nos un missatge i quedarem entesos. Si en teniu de la calçotada també les penjarem.\nActualització 19/03/08: Hem penjat noves fotos a l'àlbum de Berga\nPublicat per l' Esbart Sant Genís a les 18:43 Cap comentari:\nContacta amb l'esbart\nSi teniu cap dubte o suggerència podeu deixar-nos un comentari aquí.\nPublicat per l' Esbart Sant Genís a les 8:56 3 comentaris:\nReportatge del 50è aniversari del 9TV\nPublicat per l' Esbart Sant Genís a les 8:42 Cap comentari:\nEtiquetes 50è aniversari, Vídeos\nPer què un nou blog\nCom que l'altre blog (http://esbart.bloc.cat/) funcionava malament i sempre hi havia problemes, hem canviat de sistema. Esperem que aquest vagi millor.\nUs recordem que podeu trobar els àlbums de fotos de l'esbart a l'enllaç de la dreta.\nPublicat per l' Esbart Sant Genís a les 19:24 1 comentari:\nCarretera de Balenyà, 110\nTelf. 628 906 832\nÀlbum de fotos de l'esbart\nCanal de vídeo de l'esbart\nNotícies Agrupament d'Esbarts Dansaires


L’historiador Joan Piña, de Malgrat, guanya la Beca de Recerca La Selva 2015 | Blanesaldia\nL’historiador Joan Piña, de Malgrat, guanya la Beca de Recerca La Selva 2015\nPublicat el 16 de març, 2015 - 18:28 CET\nL’historiador Joan Piña Pedemonte és el guanyador de la IX Beca de Recerca La Selva 2015 amb l’obra Les esglésies parroquials dels segles XVII i XVIII als arxiprestats de la Tordera, la Selva i Farners Montseny. L’arribada dels models classicistes. Així ho ha fet públic aquest dilluns al matí el jurat de la Beca Recerca la Selva després d’examinar les quinze obres que s’havien presentat en la convocatòria d’enguany.\nL’obra guanyadora se centra en les esglésies parroquials que formen part de l’imaginari vital dels ciutadans que s’hi han batejat, hi han celebrat Rams o hi porten els fills a fer la comunió, per citar algunes de les festivitats on l’edifici pren protagonisme. Per tant, són emblemes de la identitat local i elements agraïts de ser estudiats i explicats. El format de l’objecte de recerca permet, a més, la creació d’una exposició itinerant. Aquesta pot circular pels pobles afectats, i això es pot acompanyar d’altres activitats, com conferències o visites guiades. Pel que fa al cos del treball, serà l’estudi del procés de construcció i de l’anàlisi artística de cada edifici i els diàlegs entre ells. Finalment, hi haurà una clausura on es descriurà com s’ha desenvolupat el procés de recerca i que inclourà les conclusions que s’han generat.\nEl jurat es va reunir el passat divendres, 13 de març, a la tarda, i després d’examinar una per una totes les obres que s’havien presentant a l’edició d’enguany varen considerar que el guanyador havia de ser el projecte presentat per l’historiador de Malgrat de Mar Joan Piña. En aquesta ocasió, el jurat estava format per Joan Llinàs, president del Centre d’Estudis Selvatans; Joaquim Mateu, arqueòleg del Museu Etnològic del Montseny: Miquel Borrell, historiador: Joaquim Carreras, director de l’Arxiu Comarcal de la Selva, i Manel Roqueta, conseller del Departament de Serveis a la Ciutadania del Consell Comarcal de la Selva.\nParal•lelament, els membres del jurat van acordar destacar els mèrits de la resta de treballs que s’hi han presentat, i de manera especial el titulat La guerra de Successió a la comarca de la Selva (1702-1715) redactat pel també historiador Adrià Cases Ibánez.\nLa Beca de Recerca La Selva s’atorga al millor projecte inèdit de recerca en els camps científics que inclou l’enunciat, preferentment història i geografia, però també antropologia, sociologia, economia, dret, filologia, art, etc., referit a l’àmbit territorial de la comarca històrica de la Selva o també als territoris adjacents que hi hagin tingut una relació intensa.\nAixí, l’obra guanyadora d’aquesta IX edició permetrà que s’estudiï una temàtica que mai s’ha tractat en aquesta beca: el tema artístic i religiós. Per tant, tal com reconeix el mateix autor del projecte, aquesta beca permetrà aprofundir en un tema poc investigat i difós, i alhora omplir un buit en aquesta ja nombrosa col•lecció de referència.\nLa dotació de la beca és de 4.000 euros, que es faran efectius en tres parts: un 25 % en el moment de resoldre’s la concessió; un altre 25% a la meitat del termini de realització del treball, quan s’hagi presentat i valorat la memòria preceptiva sobre l’estat de la investigació, i la resta (50 %), una vegada finalitzat el treball i després que el jurat n’hagi dictaminat la qualitat.\nEl Consell Comarcal de la Selva convoca des de fa nou anys la Beca de Recerca La Selva, organitzada pel Centre d’Estudis Selvatans i coordinada per l’Arxiu Comarcal de la Selva, amb el suport de la Diputació de Girona.\nPublicat en Selva | Etiquetat Beca, la Selva, Recerca\n← Justícia destina més de 53 milions d’euros a garantir l’assistència jurídica gratuïta de persones sense recursos En febrero el número de parados creció en el Alt Maresme en 146 personas →